Ongelooflike vriendelike gashere. Vir seker die plek om oor te slaap, die beste blyplek tussen Gauteng en die Kaap!
Die gashere dra jou op jou hande, die gastehuis is ongelooflik skoon, alls wat jy nodig het is daar. Baie stil en mooi uitsig. Vir seker die plek om te oornag. Jy raak meer as net vriende hier.
Hanover het my hart gesteel. Salige, rustige dorpie. Werklik 'n lafenis vir die siel. Dit is ’n stille lafenis.
Ons was aangenaam verras, eintlik net op soek na 'n bed om op te slaap, maar wat ons gekry het was veel meer!
Die gastehuis het 'n rustige atmosfeer. Daar is 'n heerlike uitsig met 'n splash pool, 'n windpomp en mooi dennebome. Daar is ook 'n heerlike restaurant binne loop afstand.
Ideale plek vir reisigers om te ontspan. Ongelukkig word geen etes bedien nie, maar die hotel is naby genoeg vir etes en 'n drankie. Die gastehuis het selfs 'n biblioteek wat leesgenot sal verskaf in almal se smaak. Alex en Rachael het seker gemaak dat ons die verblyf geniet.
Na 'n paar ure op die pad was die verwelkoming en gasvryheid regtig besonders. Kan hierdie spesiale plekkie vir enige persoon aanbeveel. En dit was besonders dat hulle tot ons twee pugs (honde) verwelkom het.
Ek moet erken dat ek skepties was toe ek eers hier arriveer. Dit is 'n klein juweel van 'n plek en is nog aan die verbeter. Ek het vir sakedoeleindes gereis, maar my bejaarde ma en 3 worshonde was saam met my. Vivienne het uit haar pad gegaan om seker te maak dat ons gemaklik is en my hondekinders veilig is. Ek sal beslis weer gaan.
Slaapkamer was netjies, behalwe die vensters wat nie mag oopgemaak word nie anders val die ruite uit.
Geen geriewe vir verwarming is voorsien nie. Vuurmaakplek bestaan maar geen hout, ens. voorsien nie. Enkel elektriese kombers vir 'n dubbelbed het nie gewerk nie en somerlakens in die middel van die winter het tot 'n yskoue, onaangename verblyf gelei. Geen TV voorsien nie. Opsigter was baie vriendelik en interessant.
Ek het op 'n dorpie soos Hanover allermins luuksheid verwag, maar in vergelyking met die ander plekke op die dorp is hierdie rerig nie op standaard nie. So leer ons.
Indien 'n mens net opsoek is na 'n plekkie om jou kop vir die nag neer te lê, is The Old Mill & Dairy ideaal. Ons was vriendelik ontvang en die eienares het ons baie tuis laat voel. Daar was egter op die webtuiste gesê WiFi sal beskikbaar wees, wat nie die geval was nie, en daar het 'n rook reuk in die huis gehang. Daar is ook op die webblad gesê daar is 'n restaurant op die perseel, wat nie akkuraat is nie. Dit was moeilik om die stort se water 'n goeie temperatuur te kry, sodra die koue kraan oopgemaak is, het die warm water heeltemal afgesny.
Die lakens was nie vars nie waaroor my vrou glad nie gelukkig was nie. Seker my skuld, maar ek het aanvaar daar sal 'n TV wees aangesien ek die T20 krieket wou kyk. Daar was nie eers 'n TV in die huis nie. Kamer kan doen met 'n klein yskassie in.
Dit was soos 'n sprokie. Die kerk en sy luiende klok. Die ou ou huis waar ek heeltyd gewens het ek loop in Vlug na Egipte se ou Dok vas. Die eienares se pragtige kunswerk. Ons kan nie wag om weer besoek af te lê nie.